
Grila de evaluare a capacității și a contribuției la proiect
Grila se publică odată cu anunțul și nu se modifică după publicare. Fiecare membru al comisiei completează un exemplar pentru fiecare candidat; se punctează numai ce este dovedit documentar sau descris în F6, iar fiecare punctaj se justifică în scris, cu trimitere la pagina din dosar.
Candidat: ______________________
Nr. înregistrare dosar/ data/ ora: ___________________
Fiecare subcriteriu se punctează numai cu valorile din tabel, fără valori intermediare. Evaluatorul încadrează propunerea în nivelul ale cărui condiții sunt îndeplinite integral; dacă lipsește o condiție, se acordă nivelul inferior.
C1 – Capacitatea financiară (maximum 15 puncte). Se calculează media veniturilor totale (sau a cifrei de afaceri) din ultimele 3 exerciții financiare încheiate, conform situațiilor financiare depuse; pentru entitățile înființate mai recent, media exercițiilor încheiate. Media se raportează la bugetul anual orientativ al partenerului.
	Nivel
	Media veniturilor raportată la bugetul anual orientativ al unui partener
	Punctaj

	1
	100 % sau peste
	15

	2
	50 % – 99,99 %
	10

	3
	25 % – 49,99 %
	5

	4
	sub 25 %
	2



C2 – Calitatea propunerii tehnice (maximum 40 de puncte)
	Subcriteriu
	Niveluri de punctare
	Maxim

	C2.1 Corelarea propunerii cu activitățile pentru care candidează și cu obiectivele proiectului
	15 – descrie concret, pentru fiecare activitate, acțiunile propuse, cui se adresează și rezultatele așteptate; 
9 – descrie concret numai o parte dintre activități; 
3 – descriere generală; 
0 – propunere necorelată
	15

	C2.2 Metodologia intervențiilor
	15 – metode, instrumente, etape și modul de evaluare a progresului participanților descrise concret pentru fiecare activitate, cu adaptări pe niveluri de vârstă și nevoi; 
9 – metode și instrumente descrise concret, fără modul de evaluare a progresului sau fără adaptări; 
4 – metode enumerate generic; 
0 – lipsă
	15

	C2.3 Echipa propusă
	10 – toate rolurile necesare activităților sunt acoperite de persoane nominalizate, iar coordonatorul și experții-cheie au peste 10 ani de experiență în domeniu, dovedită prin CV; 
7 – roluri acoperite integral, coordonator și experți-cheie cu 5–10 ani de experiență dovedită; 
4 – roluri acoperite parțial sau experiență sub 5 ani; 0 – echipă nenominalizată sau experiență nedovedită
	10



C3 – Experiența relevantă pentru activitățile pentru care candidează (maximum 20 de puncte). Se punctează proiectele, contractele sau programele derulate în ultimii 3 ani în domeniul activităților pentru care candidează (alfabetizare funcțională, programe remediale, STEAM, robotică, competiții școlare, consiliere, curriculum, formarea personalului didactic, programe comunitare, evaluare de impact), dovedite documentar, inclusiv cu finanțare nerambursabilă (FSE+/POCU/PEO, Erasmus+, PNRR, granturi SEE/Norvegiene, fonduri private).
	Număr de proiecte sau contracte relevante dovedite
	Punctaj

	1
	8

	2–3
	14

	4 sau mai multe
	20



C4 – Valoarea adăugată, eficiența și sustenabilitatea (maximum 25 de puncte)
	Subcriteriu
	Niveluri de punctare
	Maxim

	C4.1 Valoarea adăugată a parteneriatului
	10 – cel puțin 3 contribuții concrete, cuantificate (număr, durată, valoare estimată în lei), puse la dispoziția proiectului; 
5 – 1–2 contribuții concrete, cuantificate; 
2 – contribuții declarative; 
0 – lipsă
	10

	C4.2 Eficiența utilizării fondurilor
	10 – echipa, numărul de ore și resursele propuse sunt dimensionate explicit pe numărul de elevi și pe activități, cu cost estimat pe elev și cu resurse proprii puse la dispoziție fără cost; 
6 – dimensionare explicită, fără resurse proprii fără cost; 
3 – dimensionare generală; 
0 – lipsă
	10

	C4.3 Sustenabilitatea rezultatelor
	5 – angajamente concrete și cuantificate: resurse educaționale deschise transferate școlilor și continuarea activităților cel puțin un an școlar după proiect; 
3 – angajamente concrete, necuantificate sau pe o perioadă mai scurtă; 
1 – angajamente declarative; 
0 – lipsă
	5



Sinteza punctajului
	Criteriu
	C1
	C2
	C3
	C4
	Total

	Punctaj maxim
	15
	40
	20
	25
	100

	Punctaj acordat
	
	
	
	
	



Prag minim de admitere: 60 de puncte. 
Punctajul final al candidatului este media aritmetică, cu două zecimale, a punctajelor acordate de membrii comisiei. La o diferență mai mare de 10 puncte între evaluatori pe același criteriu, criteriul se reevaluează în ședința comisiei, cu consemnare în procesul-verbal. 

Justificare pe fiecare subcriteriu, cu trimitere la pagina din dosar: __________________
Evaluator: 
Data:
Semnătura:

